CELEX: 62022TN0068
Language: fi
Date: 2022-02-02 00:00:00
Title: Asia T-68/22: Kanne 2.2.2022 – Granini France v. EUIPO – Pichler (Joro)

21.3.2022   
            
            
               FI
            
            
               Euroopan unionin virallinen lehti
            
            
               C 128/32
            
         
      Kanne 2.2.2022 – Granini France v. EUIPO – Pichler (Joro)
      (Asia T-68/22)
      (2022/C 128/45)
      Oikeudenkäyntikieli: saksa
      
         Asianosaiset ja muut osapuolet
      
      
         Kantaja: Granini France (Mâcon, Ranska) (edustaja: asianajaja J. Wachsmuth)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Josef Pichler (San Leonardo in Passiria, Italia)
      
         Menettely EUIPO:ssa
      
      
         Hakija: Muu osapuoli valituslautakunnassa
      
         Riidanalainen tavaramerkki: Hakemus sanamerkin Joro rekisteröimiseksi EU-tavaramerkiksi – Rekisteröintihakemus nro 18 136 261
      
         EUIPO:ssa käyty menettely: Väitemenettely
      
         Riidanalainen päätös: EUIPO:n ensimmäisen valituslautakunnan 8.11.2021 asiassa R 2336/2020-1 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  muuttaa riidanalaista päätöstä siten, että 19.11.2020 tehty väiteosaston päätös kumotaan siltä osin kuin se koskee seuraavia tavaroita:
                  ginseng-viina; japanilaisilla luumu-uutteilla maustettu japanilainen alkoholijuoma; punaisesta ginsengistä tehty alkoholijuoma; kuorettomasta ohrasta valmistettu väkijuoma; alkoholipitoinen luumu-uutteilla maustettu tonicjuoma [umeshu]; alkoholia sisältävät cocktailsekoitukset; alkoholipitoiset maitoa sisältävät cocktailit; alkoholipitoiset cocktailit jäähdytetyn hyytelön muodossa; alkoholipitoiset hedelmäcocktailjuomat; teepohjaiset alkoholijuomat; alkoholipitoiset hiilihappojuomat, paitsi olut; valmiiksi sekoitetut alkoholijuomat; aperitiivit; ginsengjuuri- ja kiinapuunkuoriuutteita sisältävät japanilaiset makeat rypäleviinit; Sinivatukkaviini (Bokbunjaju); alkoholipitoiset hedelmäjuomat; viinistä, hedelmämehusta ja hiilihapotetusta vedestä valmistetut juomat; Hedelmäuutteet [alkoholipitoiset]
                  ja siten, että myös EU-tavaramerkin rekisteröintihakemus 18 136 261 hylätään kyseisten tavaroiden osalta;
               
            
                  —
               
               
                  vaihtoehtoisesti kumoaa riidanalaisen päätöksen;
               
            
                  —
               
               
                  velvoittaa EUIPO:n korvaamaan oikeudenkäyntikulut.
               
            
         Kanneperusteet
      
      
                  —
               
               
                  Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohtaa on rikottu